গায়ানা জাতীয় ক্রিকেট দল

গায়ানা জাতীয় ক্রিকেট দল () গায়ানার প্রতিনিধিত্বকারী জাতীয় ও প্রথম-শ্রেণীর ক্রিকেট দল। আন্তর্জাতিক ক্রিকেট কাউন্সিলের (আইসিসি) সদস্য ওয়েস্ট ইন্ডিজ ক্রিকেট বোর্ডের (ডব্লিউআইসিবি) নিয়ন্ত্রণাধীন গায়ানা ক্রিকেট বোর্ড (জিসিবি) কর্তৃক দলটি পরিচালিত হয়ে আসছে। জিসিবি’র নিজস্ব ক্ষমতা রয়েছে ও আন্তর্জাতিক পর্যায়ে গায়ানীয়রা ওয়েস্ট ইন্ডিজ ক্রিকেট দলের পক্ষে খেলে থাকে।

এ পর্যন্ত কোন আন্তর্জাতিক প্রতিযোগিতায় দলটি অংশগ্রহণ করেনি। তবে, ক্যারিবীয় দ্বীপপুঞ্জের আন্তঃআঞ্চলিক প্রতিযোগিতা যেমন: ওয়েস্ট ইন্ডিজ প্রফেসনাল ক্রিকেট লীগে রিজিওন্যাল ফোর ডে কম্পিটিশন ও নাগিকো রিজিওন্যাল সুপার৫০ প্রতিযোগিতায় অংশ নেয়। সেরা খেলোয়াড়দেরকে আন্তর্জাতিক ক্রিকেট খেলার জন্যে ওয়েস্ট ইন্ডিজ ক্রিকেট দলের সদস্যরূপে মনোনীত করা হয়। প্রফেসনাল ক্রিকেট লীগে বিশেষ প্রাধিকারপ্রাপ্ত দল হিসেবে গায়ানা জাগুয়ার্স নামে দলটি প্রতিদ্বন্দ্বিতায় অবতীর্ণ হয়।

ইতিহাস 
১৯৬৫-৬৬ মৌসুমে ঘরোয়া প্রথম-শ্রেণীর ক্রিকেটে অন্তর্ভুক্ত হবার পর থেকে এ পর্যন্ত সাতবার শিরোপা জয় করেছে। বার্বাডোস ও জ্যামাইকার পর এ সংখ্যাটি তৃতীয়।

একদিনের ক্রিকেটে গায়ানা দল ২০০০-এর দশকের শুরুতে চারবার চূড়ান্ত খেলায় অবতীর্ণ হয়েছিল। অবশেষে, ২০০৫-০৬ মৌসুমে শিরোপা জয়ে সক্ষম হয়। নয়বার কেএফসি কাপের শিরোপা জয় করে। তন্মধ্যে, দুইবার যৌথভাবে শিরোপা লাভ করে। এরফলে, যে-কোন দলের চেয়ে শীর্ষে অবস্থান করছে। সাতটি (যৌথভাবে ১টি) শিরোপা জয় করে ত্রিনিদাদ ও টোবাগো কাছাকাছ অবস্থানে রয়েছে।

দলটি আরও দুইটি নামে পরিচিতি পেয়েছে। ১৮৬৫ সালে ওয়েস্ট ইন্ডিজে প্রথমবারের মতো প্রথম-শ্রেণীর ক্রিকেটে ডেমেরারা নামে দলটি বার্বাডোসের বিপক্ষে প্রতিদ্বন্দ্বিতায় অবতীর্ণ হয়েছিল। ১৮৯৯ সাল পর্যন্ত নামটি বহাল থাকে। এরপর, ব্রিটিশ গায়ানা নামে পরিচিতি পায়। এছাড়াও, ১৮৯৫ সালে ব্রিটিশ গায়ানা নামে প্রথম-শ্রেণীর ক্রিকেট খেলায় দলটি অংশ নিয়েছিল। ১৯৬৫-৬৬ মৌসুমে দেশের নাম পরিবর্তন হলে দলের নামটি বর্তমান নাম ধারণ করে। ১৯৭১ সাল থেকে ১৯৮০-এর দশকের মাঝামাঝি সময়ে দুইটি আঞ্চলিক দল বার্ষিকাকারে জোন্স কাপ ও পরবর্তীতে গাইস্টেক ট্রফিতে অংশ নিতো।

গায়ানার প্রথিতযশা ক্রিকেটারদের মধ্যে ব্যাসিল বুচার, শিবনারায়ণ চন্দরপল, কলিন ক্রফট, রয় ফ্রেডেরিক্স, ল্যান্স গিবস, রজার হার্পার, কার্ল হুপার, কলিন স্টুয়ার্ট, আলভিন কালীচরণ, রোহন কানহাই, ক্লাইভ লয়েড ও রামনরেশ সারওয়ান অন্যতম।

জুন, ২০১৮ সালে ক্রিকেট ওয়েস্ট ইন্ডিজ কর্তৃক বার্ষিক পুরস্কার হিসেবে বর্ষসেরা প্রথম-শ্রেণীর ক্রিকেট দলের পুরস্কার লাভ করে।

মাঠ 
জর্জটাউনের বোর্দায় গায়ানা দল নিজেদের প্রধান মাঠ হিসেবে ব্যবহার করে। নিজেদের মাঠে অংশগ্রহণকৃত ১৮১টি প্রথম-শ্রেণীর খেলার মধ্যে ১৩১টি এ মাঠে খেলেছে। এছাড়াও, ৩০টি টেস্ট খেলা অনুষ্ঠিত হয়েছে। অন্যান্য মাঠের মধ্যে বার্বাইস অঞ্চলের অ্যালবিয়ন স্পোর্টস কমপ্লেক্সে ২৪টি নিজেদের খেলা ও পাঁচটি ওডিআই অনুষ্ঠিত হয়েছে। ১৯৯৭-৯৮ মৌসুম থেকে ইস্ট কোস্ট ডেমেরারায় এনমোর রিক্রিয়েশন গ্রাউন্ডে পাঁচটি খেলা আয়োজন করেছেন। সাম্প্রতিক বছরগুলোয় ইস্ট ব্যাংক ডেমেরারার প্রভিডেন্সের গায়ানা ন্যাশনাল স্টেডিয়ামে প্রায় সবগুলো খেলা অনুষ্ঠিত হচ্ছে।

পরিসংখ্যান 
সর্বাধিক রান

সম্মাননা 
 রিজিওন্যাল ফোর ডে কম্পিটিশন (১১): ১৯৭২-৭৩, ১৯৭৪-৭৫, ১৯৮২-৮৩, ১৯৮৬-৮৭, ১৯৯২-৯৩, ১৯৯৭-৯৮ (যৌথভাবে), ২০১৪-১৫, ২০১৫-১৬, ২০১৬-১৭, ২০১৭-১৮, ২০১৮-১৯
 ডমিস্টিক একদিনের প্রতিযোগিতা (৯): ১৯৭৯-৮০, ১৯৮২-৮৩, ১৯৮৪-৮৫, ১৯৯২-৯৩ (যৌথভাবে), ১৯৯৫-৯৬ (যৌথভাবে), ১৯৯৮-৯৯, ২০০১-০২, ২০০৩-০৪, ২০০৫-০৬
 ক্যারিবীয় টুয়েন্টি২০ (১): ২০১০
 আন্তঃঔপনিবেশিক প্রতিযোগিতা (বিলুপ্ত) (৫): ১৮৯৫-৯৬, ১৯২৯-৩০, ১৯৩৪-৩৫, ১৯৩৫-৩৬, ১৯৩৭-৩৮
 স্ট্যানফোর্ড ২০/২০ (বিলুপ্ত) (১): ২০০৮

তথ্যসূত্র

বহিঃসংযোগ 
 Cricinfo
 CricketArchive
 2005–06 KFC Cup Squad from Cricinfo

১৯৬৫-এ প্রতিষ্ঠিত
১৯৬৫-এ গায়ানায় প্রতিষ্ঠিত
ওয়েস্ট ইন্ডিজের প্রথম-শ্রেণীর ক্রিকেট দল
গায়ানাভিত্তিক ক্রিকেট
গায়ানার জাতীয় ক্রীড়া দল
জাতীয় ক্রিকেট দল